Stjernesøte

Stjernesøte (Lomatogonium rotatum) er en ettårig urt i søterotfamilien.

Den er 15–40 cm høy med en opprett, firkantet og sterkt forgrenet stengel. Bladene er sittende, linje- til bredt lansettformede, 1,5–4,3 cm lange og 0,2–0,4 cm brede. De femtallige blomstene sitter på en opptil 8 cm lang stilk. Begerrøret er 1–1,5 mm langt, og begerflikene er linje- til lansettformede og 0,8–2,2 cm lange.

Krona er lyseblå med mørkere blå linjer og 2–3 cm i diameter. Kronrøret er 1–1,5 mm langt. Kronflikene er lansettformede til elliptiske og 1,5–2,5 cm lange. Pollenknappene er blå. Frukten er en avlang kapsel som er 1,5–2,5 cm lang. Frøene er lysebrune, runde og 0,3–0,4 mm i diameter.

Arten har en nesten sirkumpolar utbredelse i nordlige Asia og Nord-Amerika inkludert Grønland, men i Europa finnes den bare på Island og nord i europeisk Russland. I fjellstrøk forekommer den sørover til Rocky Mountains, Tibet og Kina.

Litteratur

Eksterne lenker 
 

Søterotfamilien
Grønlands flora